
Može li se propisani namaz obaviti u Kabi?


* 
* 
* 
* 
* 
* 
* 
* 
* 
* 

 

Može li se propisani namaz obaviti u Kabi?
==========================================

 

Islamski učenjaci imaju podijeljena mišljenja kada je riječ o obavljanju namaza unutar Kabe. Učenjaci hanefijske i šafijske pravne škole takav namaz smatraju ispravnim. (Vidjeti: *El-Umm,* 1/98, *El-Mebsut,* 2/79, *El-Benaja,* 3/330.)


Ovo je mišljenje imama Ahmeda, po jednoj verziji, i nekih hanbelijskih pravnika. (Vidjeti: *El-Insaf,* 1/496.) Od savremenih učenjaka odabrao ga je Ibn Usejmin. (Vidjeti: *Eš-Šerhul-mumtia*, 2/253.) Uzvišeni Allah rekao je: **“I Ibrahimu i Ismailu stavili smo u obavezu da Kabu Moju očiste za one koji je budu obilazili koji u njoj budu boravili, ruku’ i sedždu činili.”** (El-Bekare, 125.)


U sunnetu se navodi preko deset hadisa koji ukazuju da je dopušteno klanjati unutar Kabe. Ova predanja nisu napravila razliku između propisanih i dobrovoljnih namaza, a Allah najbolje zna.


Odgovorio: Dr. Safet Kuduzović


